section_heading: Djela i utjecaj
paragraph_text: Svoj duhovni život opisao je nakon umirovljenja u autobiografiji (Vita ili Leben Seuses) na temelju zapisa njegove učenice i mističarke Elisabeth Stagel iz Tossa, koja je građu crpila iz njegovih pisama i prevođenjem spisa na njemački. Svojemu životopisu Suzo je pridružio preradu prethodnih djela (Knjižice istine i Knjižice vječne mudrosti) i jedanaest pisama (njem. Briefbüchlein) te ih s proslovom okupio u knjigu Exemplar Seuses.